ঈশ্বর শব্দের অর্থ কী ?
হিন্দুধর্মে ঈশ্বর শব্দের প্রয়োগ ও ব্যাখ্যা
ঈশ্বর শব্দের মূল "ঈশ্" এর অর্থ হল,দক্ষ, মালিক,শাসক। দ্বিতীয় অংশ 'বর' যার আভিধানিক অর্থ হল "সেরা, চমৎকার, সুন্দর, শাসক"। অতএব, যুগপৎভাবে ঈশ্বর শব্দের অর্থ হল; সেরা বা সুন্দরের স্রষ্টা।
ঈশোপনিষদ্‌
হিন্দু দর্শনের বেদান্ত শাখার একটি প্রধান ধর্মগ্রন্থ হল "ঈশোপনিষদ্‌"। এই গ্রন্থটি হিন্দুধর্মের বিভিন্ন সম্প্রদায়ের কাছে একটি প্রভাবশালী শ্রুতিশাস্ত্র হিসেবে গৃহীত হয়েছে। গ্রন্থের প্রথম শ্লোকের প্রথম দুটি শব্দ ("ঈশা বাস্যম্‌") থেকে এই উপনিষদ্‌টির নামটির উৎপত্তি। "ঈশা বাস্যম্‌" শব্দদুটির অর্থ “ঈশ্বরের দ্বারা আবৃত” বা “ঈশ্বরে (আত্মায়) নিহিত”। এই গ্রন্থে হিন্দুধর্মের আত্মার তত্ত্বটি আলোচিত হয়েছে। বেদান্তের অদ্বৈত ও দ্বৈত – উভয় শাখাতেই এই উপনিষদের নিজস্ব ব্যাখ্যা প্রচলিত রয়েছে।